**OBRAZLOŽENJE FINANCIJSKOG PLANA ZA 2024-2026**

Etnografski muzej Istre – Museo etnografico dell'Istria je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

Člankom 33. Statuta Etnografskog muzeja Istre – Museo etnografico dell'Istria, utvrđena je nadležnost Upravnog vijeća Etnografskog muzeja Istre – Museo etnografico dell'Istria za donošenje Financijskog plana Etnografskog muzeja Istre – Museo etnografico dell'Istria, a pravni temelj za donošenje Financijskog plana sadržan je u odredbama članaka 28 - do 38. Zakona o proračunu (NN 144/21). Uz financijski plan Etnografskog muzeja Istre – Museo etnografico dell'Istria dostavlja se obrazloženje financijskog plana koji se sastoji od obrazloženja općeg i posebnog dijela financijskog plana.

Obrazloženje općeg dijela financijskog plana sadrži obrazloženje prihoda i rashoda, primitaka i izdataka te viška odnosno manjka financijskog plana.

Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( poveznica na Provedbeni program Istarske županije za razdoblje 2022.-2025. godine.)

**OBRAZLOŽENJE OPĆEG DIJELA FINANCIJSKOG PLANA ZA 2024-2026**

Opći dio financijskog plana Etnografskog muzeja Istre – Museo etnografico dell'Istria sastoji se od Sažetka računa prihoda i rashoda i sažetka računa financiranja, tabele A – Računa prihoda i Računa rashoda i tabele B - Računa financiranja.

Sažetak prikazuje plan prihoda u iznosu od 444.650,00 EUR, rashode u iznosu od 469.650,00 EUR te plan donosa viška u iznosu od 25.000,00 EUR.

Projekcije prihoda i rashoda za 2025. i 2026. godinu iznose 445.000,00 EUR.

PRIHODI

Etnografski muzej Istre – Museo etnografico dell'Istria u 2024. godini ostvariti prihode u iznosu od 444.650,00 EUR.

Planirani prihodi su odraz planiranih aktivnosti i njihove procjene za provedbu te se planiraju iz slijedećih izvora:

1.1. Nenamjenski prihodi i primici (Istarska županija) 389.480,68 EUR; 3.2. Vlastiti prihodi proračunskih korisnika (prihodi od prodaje robe i usluga) 4.800,00 EUR; 4.7. Prihodi za posebne namjene za proračunske korisnike (prihodi ostvareni prodajom ulaznica) 20.992,69 EUR; 5.3. Ministarstva i državne ustanove za proračunske korisnike 23.431,63 EUR; 5.5. Gradovi i općine za proračunske korisnike 4.500,00 EUR; 5.8. Ostale institucije za proračunske korisnike 1.445,00 EUR.

DONOS VIŠKA IZ PRETHODNE GODINE

Pored planiranih prihoda za 2024. godinu Etnografski muzej Istre – Museo etnografico dell'Istria je temeljem kalkulacije prihoda i rashoda tekuće (2023.) godine u financijski plan za 2024. godinu ukalkulirao i predviđeni višak u iznosu od 25.000,00 EUR iz slijedećih izvora: 3.2. Vlastiti prihodi proračunskih korisnika 10.000,00 EUR; 4.7. Prihodi za posebne namjene za proračunske korisnike 15.000,00 EUR. Procijenjeni višak u iznosu od 25.000,00 EUR se planira u potpunosti iskoristiti u jednoj proračunskoj godini (2024.)

RASHODI

Rashodi se planiraju u visini planiranih prihoda i ukalkuliranog viška koji se prenosi u iznosu od 469.650,00 EUR od čega 444.372,61 EUR za rashode poslovanja a 25.277,39 EUR na rashode za nabavu nefinancijske imovine.

Rashodi za zaposlene planirani su u iznosu od 326.742,69 EUR te se odnose na plaće i doprinose za redovan rad te ostale naknade za zaposlene.

Materijalni rashodi planirani su u iznosu od 115.411,62 EUR a odnose se na materijalne rashode koji proizlaze iz redovnog poslovanja te na materijalne rashode programske djelatnosti. Financijski rashodi odnose se na rashode banaka na ime troškova bankarskih usluga i usluga platnog prometa a planirani su u iznosu od 2.218,30 EUR.

Rashodi za nabavu proizvedene dugotrajne imovine planirani su u iznosu od 25.277,39 EUR a odnose se na nabavu opreme za potrebe redovnog poslovanja muzeja, obnova računalne opreme, izrada vitrina za čuvanje građe i sl.

RAČUN FINANCIRANJA

Tabela B – račun financiranja podnosi se prazna obzirom da muzej ne ostvaruje primitke niti izdatke za financijsku imovinu i otplatu zajmova.

**OBRAZLOŽENJE POSEBNOG DIJELA FINANCIJSKOG PLANA ZA 2024-2026**

1. PROGRAM: REDOVNA DJELATNOST USTANOVA U KULTURI – 2801

1.1. AKTIVNOST: RASHODI ZA ZAPOSLENE – A280101

Veza na Mjere provedbenog programa Istarske županije: 4.2.8. Ostale mjere iz samoupravnog djelokruga u području kulture

Za 2024. godinu predviđamo rashode za zaposlene u potpunosti (11 zaposlenika) što znači da će svi zaposleni djelatnici raditi na puno radno vrijeme osim djelatnika na radnom mjestu recepcionar koji radi na pola radnog vremena. Pokazatelj rezultata su zakonito, pravovremeno i cjelovito obavljeni poslovi.

1.2. AKTIVNOST: MATERIJALNI RASHODI – A280102

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Aktivnost materijalni rashoda muzeja obuhvaća cjelokupnu muzejsku djelatnost te preduvjet za izvršavanje svih zadanih aktivnosti muzeja u jednoj proračunskoj godini. Rashodi ove aktivnosti se iskazuju kroz redovne režijske troškove i troškove povremenih nabavki i popravaka, troškove uredskog poslovanja, fiksne troškove održavanja objekta, opreme i informacijskog sustava, rashode vezane uz zaštitu muzejskog postava i građe pohranjene u muzejske čuvaonice. Pokazatelj rezultata jesu podmirene sve obveze te nesmetano odvijanje poslovnog procesa.

1.3. AKTIVNOST: ULAGANJA U OPREMU – K280103

Veza na Mjere provedbenog programa Istarske županije: 4.2.5. Razvoj kulturne infrastrukture

Kroz ovu se aktivnost planira kontinuirana zamjena dotrajale informatičke opreme ili nadogradnja postojeće opreme.

Kako su se za obavljanje muzejske djelatnosti promijenili tehnološki preduvjeti, pogotovo u aspektu bilježenja, interpretiranja i pohrane video materijala stvorila se i potreba za dodatnom opremom koja to može podržati. Danas su video datoteke kao i programi za njihovu obradu veliki, pa zahtijevaju računala sa većom radnom memorijom kao i više memorijskog prostora za čuvanje materijala nastalih na terenskim istraživanjima. Pokazatelj uspješnosti je održavanje postojeće infrastrukture i osuvremenjivanje opreme.

2. PROGRAM: NOVI STALNI POSTAV - 2803

2.1. AKTIVNOST: UREĐENJE NOVOG STALNOG POSTAVA – A280301

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Nakon realizacije novog stalnog postava predvidjeli smo sredstva koja se odnose na zamjene dotrajale tehnike ili nadopunu i održavanje postava. Pokazatelj rezultata: Postav je otvoren za javnost.

3. PROGRAM: PROGRAM JAVNIH POTREBA USTANOVA U KULTURI - 2804

3.1. AKTIVNOST:PEDAGOŠKA DJELATNOST– A280487

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Cilj je na što suvremeniji način a u skladu s pedagoško-muzejskim stremljenjima i prema najnovijima saznanjima iz andragogije i cjeloživotnog obrazovanja ponuditi posjetiteljima različitih dobnih skupina muzejske sadržaje kao i sadržaje koje čuva i baštini Centar za nematerijalnu kulturu Istre. Zadaci su približiti muzej publici. Aktivnosti: organizirati ljetne dječje radionice u trajanju od pet dana za vrijeme ljetnih školskih praznika u Pićnu i Pazinu; tematske radionice tijekom cijele godine za djecu i mlade; Muzejski četvrtak projekt različitog sadržaja (filmovi, radionice, predavanja, izložbe) kroz jesen, zimu i proljeće za sve dobne uzraste. Pokazatelj rezultata: posjećenost organiziranih pedagoških aktivnosti.

4. PROGRAM: PROGRAM JAVNIH POTREBA U KULTURI - 2806

4.1. AKTIVNOST: GODIŠNJI IZLOŽBENI PROGRAM – A280601

Veza na Mjere provedbenog programa Istarske županije: 4.2.6. Potpora umjetničkoj produkciji

Cilj programa je upoznati posjetitelje s bitnim odrednicama istarske kulture i identitetskih obilježja. Planirane su dvije izložbe: Ranieri M. Cossar – doprinos hrvatskoj etnologiji i Sopelica metamorfoze. Aktivnosti pri radu na obije izložbe su: istraživanje, obrada građe, pisanje tekstova, suradnja s dizajnerima, postavljanje izložbe, rad na promidžbi. U prvoj upoznajemo rad talijanskog povjesničara i etnografa koji je za vrijeme vladavine Italije istraživao i bilježio i fotografirao kulturu istarskog stanovništva, dok u drugoj upoznajemo tradicijski istarski instrument i njegov život i životnost kroz vrijeme. Izložbe će biti predstavljene u Pazinskom kaštelu i u Centru za nematerijalnu kulturu u Pićnu. Pokazatelj uspješnosti: Realizirane izložbe i posjećenost istih.

4.2. AKTIVNOST: MANIFESTACIJE – A280603

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija

Cilj manifestacija je na popularan način prezentirati materijalnu i nematerijalnu kulturu Istre. Aktivnosti pri radu na manifestacijama su: osmišljavanje, arhivsko istraživanje, terensko istraživanje, suradnja s dizajnerima, rad na promidžbi, dogovori s gostima i voditeljima radionica, uređenje prostora i postavljanje izložbe. Ove godine planiramo tri manifestacije: Dani rukotvorina sa zadacima popularizacije i upoznavanja s tradicijski i suvremenim rukotvorstvom, ove godine je tema izrada torbi; Mjesec pripovijedanja sa zadacima popularizacije lokalnih govora (koji se nalaze i na Nacionalnoj listi nematerijalne kulturne baštine) kroz umjetnost, svakodnevni govor i u radu s djecom; Martin bez etikete manifestacija posvećena vinu, vinogradarstvu i vinarima Istre, zadaci su očuvati tradiciju malih proizvođača vina bez etikete, obiteljsko obrađivanje vinograda i proizvodnja vina.

Pokazatelj uspješnosti: Realizacija i posjećenost manifestacija.

4.3. AKTIVNOST: IZDAVANJE PUBLIKACIJA – A280604

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija

Cilj je približiti tradicijsku kulturu Istre i putem tiskovina. Nakon realizacije stalnog postava, preostao je zadatak izrade kataloga stalnog postava, traženje najpovoljnije tiskar. Prošla je godina bila posvećena pisanju i uređivanju kataloga (korektura, lektura, prevodi). Slijedeće 2024. godine planiramo tiskanje kataloga na četiri jezika. Pokazatelj rezultata: Realizacija projekta, reakcija korisnika.

4.4. AKTIVNOST: PREVENTIVNA ZAŠTITA – A280605

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija

Zaštita tradicijske odjeće u postavu muzeja. Cilj ovog programa je adekvatno zaštititi muzejsku građu i istovremeno je prezentirati javnosti. Prethodile su aktivnosti u suradnji s Konzervatorskim odjelom za tekstil (Juršići) restaurirana su tri kompleta narodne odjeće. Jednu smo adekvatno zbrinuli i postavili u postav. Planirane aktivnosti su nabavka još dvije vitrine, za preostalu odjeću. Pokazatelj rezultata: Zaštićena muzejska građa.